ભારતને તેમણે પોતાનું વતન બનાવીને એક પ્રતિબદ્ઘ સિસ્ટર તરીકે આજીવન સેવાકાર્યમાં તેઓ ખૂંપી ગયાં, તે એટલી હદે કે વિશ્રભરમાં તેમની નોંધ લેવાઈ અને ભારત સરકારે પણ અવસાન બાદ રાજકીય સન્માન સાથે તેમની અંતિમક્રિયાનું આયોજન કર્યું હતું. પોતાના જીવન દરમિયાન તેમણે જે રીતે અભૂતપૂર્વ લોકપ્રિયતા હાંસલ કરી એને ધ્યાનમાં લેતાં ખૂબ જ ઝડપથી તેમને સંતપદ એનાયત કરવાની પ્રક્રિયા હાથ ધરવામાં આવી હતી. સદ્ગત પોપ જોન પોલ બીજા તેમના અંગત મિત્ર હતા. જેઓ ટેરેસાના મૃત્યુ વખતે પોન્ટિફ હતા. હાલના પોપ ફ્રાન્સિસ પણ તેમના પ્રશંસક રહ્યા છે.